Il-Kulleġġ Malti tat-Tobba tal-Familja (MCFD) qal li l-istudenti mlaqqmin għandu jkollhom iżjed opportunitajiet, u anke esperjenzi li kien ikollhom qabel il-pandemija. L-organizzazzjoni volontarja ħarġet stqarrija dwar il-ftuħ mill-ġdid tal-iskejjel ix-xahar id-dieħel għas-sena skolastika l-ġdida. Hija spjegat li billi din is-sena, numru sostanzjali ta' studenti huma mlaqqmin kontra l-Covid-19, dawn ħaqqhom ikollhom iżjed opportunitajiet edukattivi. Qalet li filwaqt li tagħraf id-diffikultà tas-sitwazzjoni tal-Covid-19 bħalissa, hija qed tħeġġeġ lill-awtoritajiet biex jikkunsidraw xi esperjenzi edukattivi għall-istudenti żgħażagħ, bħal dawk li jistgħu jtejbulhom il-portafoll ekstrakurrikulari tagħhom, u jiftħulhom il-bibien għal opportunitajiet ta' xogħol. X'qalet il-UPE lbieraħ? "Se nsejħu direttivi jekk is-sitwazzjoni tal-għalliema ma titjiebx" – UPE Apparti hekk, il-Kulleġġ tat-Tobba tal-Familja rrikonoxxa l-istqarrijiet li saru fil-midja minn Dr Jean Karl Soler u numru ta' tobba oħra. Il-Kulleġġ ikkjarifika li Dr Soler kien qed jitkellem f'ismu meta dan tkellem kontra miżuri bħal-lockdown u bħat-tlaqqim tat-tfal. Il-Kulleġġ fakkar li hu dejjem inkoraġġixxa liċ-ċittadini jimxu mar-rakkomandazzjonijiet tas-Supretendent tas-Saħħa Pubblika. Madankollu, il-Kulleġġ wera d-diżappunt tiegħu li bosta ma jittollerawx dibattitu xjentifiku. Ikkundanna xi kummenti ta' nuqqas ta' rispett fuq il-midja soċjali. Lil hinn minn dan, il-Kulleġġ ħeġġeġ lill-anzjani li għadhom ma tlaqqmux biex jagħmlu dan, billi dan jgħin biex huma ma jintbagħtux l-isptar jekk ikollhom il-Covid-19. Aqra aktar It-tobba tal-familja joħorġu ktejjeb dwar l-Influwenza u l-Covid-19 Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_612b348aaaf19_rand.td-a-rec-img{text-align:left}.td_uid_3_612b348aaaf19_rand.td-a-rec-img img{margin:0 auto 0 0}